Dansíþróttasamband Íslands hlýtur styrk úr Afrekssjóði ÍSÍ Á dögunum var gengið frá samningi Dansíþróttasambands Íslands og Afrekssjóðs ÍSÍ vegna styrkveitinga ársins 2018 . Dansíþróttasamband Íslands ( DSÍ ) flokkast sem B / Alþjóðlegt sérsamband samkvæmt flokkun Afrekssjóðs ÍSÍ fyrir árið 2018 . Heildarstyrkveiting sjóðsins til DSÍ vegna verkefna ársins er 7.550.000 kr. og er umtalsverð hækkun á styrkupphæð frá síðustu árum þar sem verkefni DSÍ árið 2017 hlutu styrk að upphæð 3.700.000 kr . Fjölmörg Evrópumeistaramót og Heimsmeistaramót er haldin árlega í þeim danstegundum sem eru iðkaðar á vettvangi DSÍ og sendir sérsambandið þannig keppendur á um 15 slík mót á árinu . Árangur hefur verið góður og einnig hefur DSÍ staðið fyrir landsliðsæfingum með fjölmörgum erlendum kennurum auk þeirra landsliðsþjálfara sem eru starfandi hjá sambandinu . Það voru þeir Ólafur Már Hreinsson , formaður DSÍ og Jóhann Gunnar Arnarsson , í stjórn DSÍ sem undirrituðu samninginn fyrir hönd DSÍ og þau Ása Ólafsdóttir , varaformaður stjórnar Afrekssjóðs ÍSÍ og Andri Stefánsson , sviðsstjóri Afreks - og Ólympíusviðs ÍSÍ fyrir hönd Afrekssjóðs ÍSÍ .